જે કર ઝૂલાવે પારણું તે જગત પર શાસન કરે.. આ ઉક્તિ સાર્થક થતી જોવા મળે છે સાસણ ગીરના જંગલ વચ્ચે આવેલા જામ્બુર ગામના આદિવાસી સીદી મહિલા હિરબાઈ લોબી ઇબ્રાહિમને મળીને. પછાત અને અશિક્ષિત જાતિના હોવા છતાં તેમણે અન્ય મહિલાઓને આગળ લાવવા ભારે પરિશ્રમ કર્યો. હિરબાઈ એવી મહિલા છે જે પોતે તો નહોતા ભણી શક્યા પરંતુ ણે આદિમાનવની જેમ જીવતી પોતાના જેવી જ મહિલાઓને ભણાવવાનું બીડું ઝડપ્યું અને મહિલાઓને સહકારી બેન્ક, શાળા,કમ્પ્યૂટર જગતથી રૂબરૂ કરાવ્યા અને વિકાસની રાહ બતાવી.